English: It's quite a long list of questions - I'll try and rattle through them as quickly as possible. Can I begin, though, by thanking Suzy Davies for her recognition of the tremendous efforts that have gone on in the education workforce in its entirety during this time? I'm very grateful to her for recognising that. Can I assure her that keeping education open is a priority across the Government, and we will take all necessary steps necessary as a Government to ensure that children's learning is disrupted as little as possible? Indeed, you will have already heard the First Minister and the health Minister speak about some of the issues around greater mixing of households, which we have not proceeded with, to give us the headroom to allow schools to open. So, difficult decisions have already been taken by this Government, which have allowed us to prioritise the opening of schools. And I should just say to the Member - she referred to children missing out on education because of a local lockdown. Well, obviously, we have our first local lockdown at the moment in Wales, in Caerphilly, and schools and colleges remain open. And we've been very clear that our expectation is that, in Caerphilly, schools and colleges should remain open, and those travelling in and out of Caerphilly because they are teachers and they work in those establishments - that is a reasonable excuse for travel. And even though the problems with Caerphilly, and cases in that community being very high - over 70 per cent of children in Caerphilly attended school yesterday. It's one of the lower figures in Wales at the moment, but given that they're subject to a lockdown, it's good to see that that continues to be the case. With regard to the curriculum, let's be absolutely clear on what the new normal is like. Suzy Davies is right - schools look and feel somewhat different. But it is important, having liaised with the teaching profession, that we do have some flexibility for this first month of operations, to give them an opportunity to test their procedures, to check out how things are working, and, crucially, to allow them to have the extra time that they may need to attend to children's well-being, and to understand where they are in their learning. And actually, for some aspects of the curriculum, there are public health reasons why we would not want them carrying out some activities. We continue to have concerns about some music activities within schools, especially in a group circumstance; issues around field trips that require an overnight stay - we are not recommending those at the moment, where those would be a normal part of the school day. So, there are some constraints. But if you talk to most schools, most schools are getting on with, as I said, identifying the learning needs, reflecting on the child's experience of lockdown, and making a plan going forward. With regard to digital exclusion, I would remind the Member that we handed out 10,848 MiFi devices before the summer holiday, and we also handed out almost 10,000 licences to local authorities for them to convert all pieces of kit and those have been distributed to children. We've had record amounts of login to Hwb, which is our digital learning platform. But the Member is absolutely right, Deputy Presiding Officer: there was too much variation in the ability of schools to deliver distance learning. We have learnt the lessons; we are learning the lessons of what worked well, what were the barriers to that. And as I speak, even though some of the local authorities don't particularly like it, Estyn is visiting every single local authority to assure themselves that the local authority is working with schools to ensure that they do have robust plans that allow them to flex their provision, should individual classes or individual schools be affected by the virus. And as I said, the inspectors are out there at this moment, and they will be reporting back to me. We've asked them to do that. We think it's really important to be able to have that level of assurance. With regard to synchronous and asynchronous learning, we've published advice back in April about how schools can do that safely and effectively. With regard to temperature checks, at this point, the CMO is not advising that temperatures are checked in schools, although some schools are doing that. Parents who suspect their child has a temperature should not be sending their child to school. A high temperature is a symptom of coronavirus. If you suspect that your child has a high temperature, that child needs to get a test and should not be attending school. We will continue throughout this period to provide additional information and opportunities to discuss with headteachers and their representatives about how we can make sure that there is clarity about what a school needs to do if a child becomes unwell. But what we have seen so far is that, where that has happened, schools have taken immediate action to protect children and staff. With regard to FE, well, obviously our colleges are also subject to the powers of inspection by Estyn, and we would expect Estyn to continue to work alongside our FE colleges to satisfy ourselves that the provision at those colleges is as good as it could be. As you know, FE is a strong part of our education system in Wales that delivers, year on year, excellent results, and colleges have been working very hard with Government to ensure that their learners can return safely. With regard to catch-up money, £29 million has been made available. Each local authority has been given an allocation for individual schools. There is also an amount of money that has been given to each regional partnership to be able to assist schools in making sure that that money is used in an evidence-way approach, so each school will have been given an allocation. That money is there, and I would expect that headteachers and the LEAs would be planning this term, on the basis of these first few weeks back in school, about how that money can be used to best effect. I myself was in Hay-on-Wye primary school just last week, and Mrs B, the formidable headteacher of that primary school, already had a firm plan in place of how she was going to use her allocation.
Welsh: Mae hon yn rhestr faith iawn o gwestiynau - fe geisiaf i fwrw ymlaen drwyddyn nhw cyn gynted â phosibl. A gaf i ddechrau, serch hynny, drwy ddiolch i Suzy Davies am ei chydnabyddiaeth hi o'r ymdrechion enfawr sydd wedi cael eu gwneud yn y gweithlu addysg cyfan yn ystod y cyfnod hwn? Rwy'n ddiolchgar iawn iddi am gydnabod hynny. A gaf i ei sicrhau hi bod cadw addysg ar agor yn flaenoriaeth ledled y Llywodraeth, ac fe fyddwn ni'n cymryd yr holl gamau sy'n angenrheidiol yn y Llywodraeth i sicrhau bod cyn lleied â phosibl o amharu ar ddysgu i blant? Yn wir, rydych chi wedi clywed y Prif Weinidog a'r Gweinidog Iechyd yn siarad eisoes am rai o'r materion sy'n ymwneud â mwy o gymysgu rhwng aelwydydd, nad ydym ni wedi bwrw ymlaen â nhw, i roi'r hyblygrwydd i ni ganiatáu i ysgolion agor. Felly, mae penderfyniadau anodd wedi eu gwneud gan y Llywodraeth hon yn barod, sydd wedi ein galluogi ni i flaenoriaethu agor ysgolion. Ac fe ddylwn i ddweud wrth yr Aelod - roedd hi'n cyfeirio at blant yn colli allan ar addysg oherwydd cyfnod clo lleol. Wel, yn amlwg, mae gennym ni'r cyfnod clo lleol cyntaf yng Nghymru ar hyn o bryd, yng Nghaerffili, ac mae ysgolion a cholegau yn parhau i fod ar agor. Ac rydym ni wedi bod yn eglur iawn mai ein disgwyliad ni yw y dylai ysgolion a cholegau, yng Nghaerffili, aros ar agor, ac o ran y rhai sy'n teithio i mewn ac allan o Gaerffili am eu bod nhw'n athrawon ac yn gweithio yn y sefydliadau hynny - mae hwnnw'n rheswm digonol ar gyfer teithio. Ac er bod yna broblemau gyda Chaerffili, ac mae'r achosion yn y gymuned honno'n uchel iawn - roedd dros 70 y cant o blant Caerffili wedi mynd i'r ysgol ddoe. Dyma un o'r ffigurau isaf yng Nghymru ar hyn o bryd, ond o ystyried eu bod nhw'n cael cyfnod clo yno, mae'n dda gweld hyn. O ran y cwricwlwm, gadewch inni fod yn gwbl glir am y normal newydd. Mae Suzy Davies yn iawn - mae golwg a naws yr ysgolion ychydig yn wahanol. Ond mae'n bwysig, ar ôl cysylltu â'r proffesiwn addysgu, fod rhywfaint o hyblygrwydd ar gael i ni am y mis cyntaf hwn o weithredu, er mwyn rhoi cyfle iddyn nhw gael profi eu gweithdrefnau, gweld sut mae pethau'n gweithio, ac, yn hollbwysig, ganiatáu iddyn nhw gael yr amser ychwanegol y gallai fod ei angen ar gyfer ymdrin â llesiant plant, a deall eu sefyllfa o ran eu dysgu. Ac yn wir, gyda rhai agweddau ar y cwricwlwm, mae yna resymau o ran iechyd y cyhoedd pam na fyddem ni'n dymuno iddynt gynnal rhai gweithgareddau. Rydym ni'n parhau i fod yn bryderus ynglŷn â rhai gweithgareddau cerddorol mewn ysgolion, yn enwedig mewn grwpiau; a materion sy'n ymwneud â gwibdeithiau sy'n golygu aros dros nos - nid ydym ni'n argymell y rhain ar hyn o bryd, lle byddent yn rhan arferol o ddiwrnod ysgol. Felly, mae yna rai cyfyngiadau arnom ni. Ond os siaradwch â'r rhan fwyaf o ysgolion, maent yn bwrw ymlaen, fel y dywedais i, gan nodi'r anghenion dysgu, rhoi ystyriaeth i brofiad y plentyn o'r cyfnod clo, a chynllunio ar gyfer y dyfodol. O ran allgáu digidol, fe hoffwn i atgoffa'r Aelod ein bod ni wedi dosbarthu 10,848 o ddyfeisiau MiFi cyn gwyliau'r haf, ac fe wnaethom ni ddosbarthu bron 10,000 o drwyddedau i awdurdodau lleol hefyd er mwyn iddynt addasu pob dyfais ac mae'r rhain wedi cael eu rhannu allan i'r plant. Rydym ni wedi gweld y niferoedd mwyaf erioed yn mewngofnodi i Hwb, sef ein llwyfan dysgu digidol ni. Ond mae'r Aelod yn llygad ei lle, Dirprwy Lywydd: roedd yna ormod o amrywiaeth yng ngallu'r ysgolion i ddarparu dysgu o bell. Rydym wedi dysgu gwersi; ac rydym yn dysgu'r gwersi o ran yr hyn a oedd yn gweithio'n dda, a'r hyn a oedd yn rhwystr i hynny. Ac wrth imi siarad nawr, er nad yw rhai o'r awdurdodau lleol yn arbennig o hoff ohono, mae Estyn yn ymweld â phob awdurdod lleol unigol i'w sicrhau eu hunain bod yr awdurdod lleol yn gweithio gydag ysgolion i sicrhau bod cynlluniau cadarn ganddynt sy'n caniatáu iddynt ystwytho eu darpariaeth, pe byddai'r feirws yn effeithio ar ddosbarthiadau unigol neu ysgolion unigol. Ac fel y dywedais i, mae'r arolygwyr allan yno ar hyn o bryd, ac fe fyddan nhw'n adrodd yn ôl i mi. Rydym ni wedi gofyn iddyn nhw wneud hynny. Rydym ni o'r farn ei bod hi'n bwysig iawn ein bod yn cael y lefel honno o sicrwydd. O ran dysgu cydamserol ac anghydamserol, cyhoeddwyd cyngor yn ôl ym mis Ebrill ynghylch sut y gall ysgolion wneud hynny'n ddiogel ac effeithiol. O ran profion tymheredd, ar hyn o bryd, nid yw'r Prif Swyddog Meddygol yn cynghori bod tymheredd yn cael ei wirio mewn ysgolion, er bod rhai ysgolion yn gwneud hynny. Ni ddylai rhieni sy'n amau bod gan eu plentyn dymheredd uchel fod yn anfon eu plentyn i'r ysgol. Mae tymheredd uchel yn symptom o goronafeirws. Os ydych chi'n amau bod tymheredd uchel gan eich plentyn, mae angen i'r plentyn hwnnw gael ei brofi ac ni ddylai'r plentyn hwnnw fod yn mynd i'r ysgol. Fe fyddwn ni'n parhau i ddarparu gwybodaeth a chyfleoedd ychwanegol drwy gydol y cyfnod hwn i drafod gyda phenaethiaid a'u cynrychiolwyr sut y gallwn sicrhau eglurder ynghylch yr hyn y mae angen i ysgol ei wneud pe byddai plentyn yn cael ei daro'n wael. Ond yr hyn a welsom ni hyd yma yw bod ysgolion, lle mae hynny wedi digwydd, wedi cymryd camau ar unwaith i amddiffyn plant a staff. O ran Addysg Bellach, wel, mae'n amlwg bod ein colegau ni'n atebol hefyd i bwerau arolygu sydd gan Estyn, ac fe fyddem ni'n disgwyl i Estyn barhau i weithio law yn llaw â'n colegau addysg bellach i fodloni ein hunain bod y ddarpariaeth yn y colegau hynny cystal ag y gallai fod. Fel y gwyddoch, mae Addysg Bellach yn rhan gadarn o'n system addysg ni yng Nghymru sydd, flwyddyn ar ôl blwyddyn, yn cyflawni canlyniadau rhagorol, ac mae colegau wedi bod yn gweithio'n galed iawn gyda'r Llywodraeth i sicrhau y gall eu dysgwyr nhw ddychwelyd yn ddiogel. O ran arian ar gyfer dal i fyny, fe ddarparwyd £29 miliwn. Mae pob awdurdod lleol wedi cael dyraniad ar gyfer ysgolion unigol. Rhoddwyd swm o arian i bob partneriaeth ranbarthol hefyd i gynorthwyo ysgolion i sicrhau bod yr arian hwnnw'n cael ei ddefnyddio mewn dull sydd â sail tystiolaeth iddo, ac felly bydd pob ysgol wedi cael dyraniad. Mae'r arian hwnnw ar gael, ac fe fyddwn i'n disgwyl y bydd penaethiaid a'r awdurdodau addysg lleol yn cynllunio'r tymor hwn, ar sail yr wythnosau cyntaf hyn yn ôl yn yr ysgol, o amgylch sut y gellir defnyddio'r arian hwnnw yn y ffordd fwyaf effeithiol. Roeddwn i mewn ysgol gynradd yn y Gelli Gandryll yr wythnos diwethaf, ac roedd gan Mrs B, pennaeth gwydn yr ysgol gynradd honno, gynllun cadarn yn ei le eisoes ynglŷn â sut yr oedd yn bwriadu defnyddio'r dyraniad i'w hysgol hi.